google/wiki40b huggingface dataset:
Den militære Sankt Henriksordenen

Den militære Sankt Henriksordenen (tysk: Militär-St.-Heinrichs-Orden) er en saksisk orden innstiftet 7. oktober 1736 av kurfyrst Fredrik August II av Sachsen som tapperhetsutmerkelse. Ordenen var Sachsens fremste militære orden og den eldste militærorden i de tyske statene. Den er oppkalt etter keiser Henrik II av Det tysk-romerske rike, som ble helligkåret i 1143. Da Kongeriket Sachsen i 1918 ble omgjort til republikk, ble ordenen avskaffet som saksisk statsorden. Den fortsatte å eksistere i Huset Wettin som hadde regjert Sachsen som kurfyrster og konger. I 1959 samlet gjenlevende mottagere av ordenen og den tilknyttede medaljen seg til et konvent og i 1975 grunnla ordensherren en offisielt registrert forening for mottagerne.

Insignier

Ordenstegnet for Den militære Sankt Henriksordenen består av et hvitkantet malteserkors i gull. Midtmedaljongen bærer et portrett av Sankt Henrik iført regalier og er omgitt av en blå bord med innskriften «FRIDR • AUG • D • G • REX • SAX • INSTAURAVIT». På revers står mottoet «VIRTUTI IN BELLO» (tapperhet i krig) omkring Sachsens riksvåpen. I korsvinklene er det grønne kroner. Over korset er det en kongekrone. Ordenstegnene er like i utforming for de forskjellige trinn, men er av ulik størrelse og opphengt i forskjellige typer bånd.
Ordensstjernen har åtte strålegrupper og bærer motivet fra ordenstegnets medaljong i midten, men med mottoet på borden.
Ordensbåndet er lyst blått med gule kantstriper.

Tildeling

Ordenen var ved innstiftelsen forbeholdt offiserer i den saksiske hær. Fram til Napoleonskrigene ble ordenen sjeldent tildelt, deretter hyppigere. Ordenens forskjellige grader ble tildelt etter mottagerens rang. I spesielle tilfeller kunne ordenen tildeles for fortjenstfull innsats utenfor slagmarken.
I første verdenskrig ble det foretatt 12 tildelinger av storkors.
Komodo

Komodo er en øy i Indonesia. Der lever mange komodovaranern i vill tilstand. Administrativt er øya en del av provinsen Nusa Tenggara Timur. Øya er på 390 km² og har over 1.000 innbyggere.
Aethiaratrogus

Utseende

Middelsstore (12-14 millimeter), avlange, gulbrune oldenborrer. "Snuten" (clypeus) er rektangulær, bredere enn lang. Antennene består av 10 ledd, med en klubbe bestående av tre ledd som er omtrent like lang som "stilken". Pronotum er en og en halv gang så bredt som langt, uten markert siderand, forhjørnene butte. Dekkvingene er bredest nær bakenden, uten punktstriper.

Levevis

Slekten er funnet i tørre fjellområder. Forøvrig er ingenting kjent om biologien deres.

Utbredelse

Slekten er utbredt i Etiopia og Jemen.
Thomas Bodley

Bakgrunn

Bare litt er kjent fra Thomas Bodleys oppvekst. Han var sønn av John Bodley som var en kjøpmann fra Exeter og en hengiven protestant.
Bodley flyktet i 1556 med sine foreldre til Tyskland og Genève for å unngå religionsforfølgelsen under den katolske dronning Maria.
Under årene i Genève begynte han på sin utdannelse ved Jean Calvins nyåpnede skole. Familien vendte først tilbake til England i 1559, da dronning Elisabeth kom til makten.
Deretter begynte Bodley sine studier ved Magdalen College i Oxford der han tok eksamen i 1566 . Året etter begynte han å undervise i klassisk gresk ved Merton College. Etter noen år som lærere begynte Bodley å reise på kontinentet for å forbedre sine språkkunnskaper. Han reiste rudnt i fire år i Italia, Frankrike og Spania.

I Englands tjeneste

I 1584 ble Bodley medlem i Englands parlament.
Han ble i 1583 seremonimester ved hoffet. I 1585 intrådte han han i diplomattjeneste og ble sendt til Danmark og Nordtyskland for å samle de protestantiske fyrster til et forbund, i 1588 i en hemmelig sendeferd til Frankrike, og var 1589-96 sendemann i Nederlandene.

Boksamler

Etter sin hjemkomst hengav Bodley, som 1587 hadde inngått et rikt giftermål, seg fullt ut til dyrkning av vitenskapene og siden 1598 til utvikling av Oxfords universitets boksamling, som derfor også etter ham er blitt kalt Bodleian Library.
Han skjenket 24.000 sjeldne bøker og håndskrifter og skal ha brukt 200.000 pund til dette formål. I 1610 la han grunnen til bibliotekets nye bygning og gav i sitt testamente legater til bibliotekarers lønning med mer.
Bodley ble opphøyd til ridder i 1604. Hans selvbiografi utkom i 1647. Oxford Universitet feirer hans minne ved en årlig fest 8. november, årsdagen for bibliotekets åpning i 1603.
VM i svømming 2011 – 100 meter fri menn

Semifinaler

Semifinalene ble avholdet kl. 18.02.
Sten Abel

Bakgrunn

Abel tok eksamen ved krigsskolens nedre avdeling, infanterilinjen i 1919 og ble premierløytnant i 1928.

Olympiske leker

Abel vant en olympisk sølvmedalje i seiling under sommer-OL 1920 i Antwerpen. Han kom på andreplass sammen med Johan Faye, Christian Dick og Niels Nielsen i 7 meter-klasse med den norske båten «Fornebo». Det var kun to båter i denne klassen, britiske «Ancora» som vant og «Fornebo» som kom på andre og sisteplass.

Felttoget i Norge i 1940

Under kampene på Ringerike i april 1940 ble det opprettet et kompani av frivillige i Nordmarka under ledelse av Abel. Kompaniet som lå under gruppen Mork som kompani 11 i IR 6 (11/IR 6) ble også kalt Det Abelske skikompani. Kompaniet kjempet på østsiden av Mjøsa og ble først oppløst da de norske styrkene kapitulerte etter kampene i Gausdal den 29. mai. Abel selv kom bort fra sitt kompani  og ble tatt til fange samme dag. I periodene juni
1940 og senere i 1941 satt han fengslet på Møllergata 19.
140. luftvernbrigade

140. luftvernbrigade er en luftvernbrigade i det russiske forsvaret, underlagt 29. armé. Brigaden har siden 1994 vært forlagt til Domna, nær Tsjita.
Alfiva-lovene

Alfiva-lovene (oppkalt etter kongsmoren Alfiva, mor til kong Svein Knutsson, og regent over Norge 1029–1035) var et sett med lover innført av danekongen Knut den mektige etter hans erobring av landet i 1028. Innholdet i lovene er særlig kjent fra Ågrip.
Knut innførte et mer europeisk regjeringssystem, etter mønster fra danske og særlig engelske lover. Han krevde direkte skatter fra bøndene, som aldri hadde vært under direkte skattlegging før. Det ble forbudt å reise utenlands uten kongens tillatelse. Et nytt leidangsystem som var hardere for bøndene ble innført.
Disse nye rettighetene kongen tok, førte til en økende misnøye og var i stor grad grunnen til opprøret som kastet Alfiva og hennes sønn ut av landet i 1035. Håkon Magnusson Toresfostre avskaffet de fleste gjenværende av disse lovene på 1090-tallet.
MS «Genting Dream»

Historie

«Genting Dream» ble bestilt i oktober 2013, hun var opprinnelig ment for å debutere for Star Cruises under navnet «Genting World». Imidlertid ble det besluttet at skipet i stedet ble videreført som «Genting Dream» for rederiet Dream Cruises, sammen med et datterselskap av Genting Hong Kong, for å komme videre med byggingen av nybygget, som startet 9. februar 2015.
Som en del av designstrategien ved Meyer Werft i Papenburg, ble den første seksjonen forankret allerede den 28. november 2015. Den andre seksjonen ble frakoblet slik at «Ovation of the Seas» ble fløtet ut av tørrdokk den 18. februar 2016. Deretter ble begge seksjonene dokket inn igjen. «Genting Dream» ble fløtet ut den 19. august 2016.
«Genting Dream» debuterte i november 2016, mens søsterskipet «World Dream» vil bli satt inn i tjeneste i november 2017.

Gjeldende plan

Fra 20. november 2016 til 24. mars 2017, vil «Genting Dream» gjøre 2 reiseruter med Hongkong som hennes daværende hjemmehavn.
Hong Kong Weekend Getaway: 2 netters Highseas Cruise fra Hongkong, med avgang hver fredag og kommer tilbake på søndager.
Vietnam Refleksjoner: 5 netters cruise fra Hongkong eller Guangzhou (Nansha), Kina til Da Nang og Hanoi (Halong Bay), Vietnam. Avreise søndag og kommer tilbake til Hongkong og Guangzhou på fredag.
Varkala

Varkala er en kystby og kommune i Thiruvananthapuram-distriktet i den indiske delstaten Kerala. Byen ligger 51 kilometer nordvest for Thiruvananthapuram (Trivandrum) og 37 kilometer sørvest for Kollam.
Varkala er det eneste stedet sør i Kerala hvor klippene stiger opp fra Det arabiske hav. Klippenes formasjon er unike og interessante for geologer i den ellers flate kystlinjen i Kerala, de er kjent blant geologer som Varkalaformasjonen og er erklært et geologisk monument av Geological Survey of India.
Česká Třebová

Historie

Stedet nevnes først 1278 i et skriv fra presten Ulrich i Litomyšl til biskop Bruno von Schauenburg. Stedet ble den gang kalt Tribovia, tilhørte området Lanšperk og senere Landskron. I 1304 nevnes stedet som markedsplass og 1356 som Oppidum.
Etter slaget ved det hvite fjell overtok Liechtenstein-Kastelkorn byen. Samtidig mistet stedet sine byrettigheter. I 30-årskrigen brant byen 1636 nesten komplett bort. Også brannene i 1745 og 1792 ødela store deler av bygningsmassen. I 1848 fikk byen tilbake sin selvstendighet.
Etter at jernbanen kom i 1845 fulgte en økonomisk oppgangstid. Byen utviklet seg til et sentrum for veverier og senere tekstilindustri. i det 20. århundre kom også Maschinenbau.
Nogvafjorden

Nogvafjorden er en fjord i Haram kommune på Sunnmøre. Den ligger mellom Flemsøya/Skuløya i sørvest og øya Fjørtofta i nordøst. Fjorden strekker seg 5,5 kilometer sørøstover fra Norskehavet og inn mot Harøyfjorden.
Fjorden har innløp mellom Kjeholmen i vest og Fjørtoftneset i øst og enda mellom neset Nogva, som fjorden er oppkalt etter, i sørvest og Fuglevika i nordøst. Den er cirka 2,5 kilometer bred og på det dypeste 119 meter.
Simax

Simax Classics er en «label» for klassisk musikk tilhørende det uavhengige norske plateselskapet Grappa Musikkforlag A/S.

Historie

I 1978 grunnla Tore Simonsen og Arne Akselberg plateselskapet SIMAX. Arne Akselberg hadde oppgavene som lydtekniker og produsent, Simonsen gjorde resten. Selskapets filosofi var å gjøre musikkopptak i naturlige omgivelser for klassisk musikk som kirker og konsertsaler heller enn musikkstudioer, og benytte bærbart opptaksutstyr med en eller to mikrofoner. Selskapet skulle også være en motvekt til datidens klassiske platebransje i Norge, som sjeldent lot norske artister spille inn verk av annet enn norske komponister. SIMAX skulle la norske klassiske artister få anledning til å spille inn et internasjonalt repertoar, og i årene som fulgte tok man derfor inn i stallen lovende artister som Det norske kammerorkester, Truls Mørk, Leif Ove Andsnes og Ole Edvard Antonsen.
Den første innspillingen kom ut i 1979 og var med organisten Bjørn Boysen på det nye orgelet i Oslo Konserthus i et program bestående av Liszt, Reubke og Arild Sandvold. Blant plateselskapets bestselgere gjennom tidene hører Det Norske Kammerorkesters innspilling av Britten og Tsjajkovskij, Truls Mørks innspilling av Haydns cellokonserter og cembalisten Ketil Haugsands Bach-innspilling med gambisten Laurence Dreyfus. 
I 2000, da platesalget hadde begynte å gå nedover, solgte Akselberg og Simonsen SIMAX til Grappa, som har videreført katalogen med labelen Simax Classics.
Bølgeduskmåler

Utseende

En middelsstor (vingespenn 25 – 33 mm), slank måler. Vingemønsteret gjør den umikjennelig, ingen andre norske arter har et lignende mønster. Vingene er brunhvite bortsett fra ytterkanten som er lysbrun, med tallrike, smale, mørke, bølgete tverrbånd. Tverrbåndene er mørkbrune til svarte på forvingen, lysbrune på bakvingen.
Larven er forholdsvis kraftig, naken bortsett fra noen korte, hvite børster. Ryggen er lys til mørk grå, med smale, hvite lengdestriper. Buken er blek.

Levevis

Arten finnes i skog og kratt. Larven kan finnes på mange ulike busker og løvtrær, blant andre blåbær, selje og osp. Den lever på en skuddspiss der den spinner flere unge blader sammen til et hylster. De voksne målerne flyr om natten i juni – juli.

Utbredelse

Arten lever både i Palearktis og i Nord-Amerika. I Norge finnes den på den sørlige delen av Østlandet, på Sørlandet og på Vestlandet nord til Hordaland.
Bredkortvinger

Utseende

Små (vanligvis 1 – 2 mm), brede, litt flate biller, gulaktige, brunaktige eller svarte. Hodet er bredere enn langt med små fasettøyne. Hos slekten Metopsia er det firkantet, hos de andre slektene omtrent trekantet i omriss. Antennene ender i en svakt antydet kølle. Brystskjoldet (pronotum) er bredere enn langt. Hos slekten Proteinus er sidene jevnt krummet, hos Megarthrus og Metopsia er de innskåret ved bakhjørnene. Dekkvingene er ganske lange, mye lengre enn brystskjoldet, og dekker de fremste ryggleddene. Bakkroppen er bred og noe flattrykt. Beina er korte og ganske kraftige, leggene (tibiae) er noe utvidet særlig hos hannene.

Levevis

Artene finnes ofte tallrikt i kompost og på sopp. Slekten Metopsia, som er ganske sjelden i Norge, ser ut til å være knyttet til gressmarker. Disse billene flyr godt og man kan finne dem svermende i solskinn.
Ejin Horo

Ejin Horo-banneret (伊金霍洛旗; pinyin: Yījīnhuòluò Qí) er et bannerfylke i byprefekturet Ordos i den autonome region Indre Mongolia i Folkerepublikken Kina.
Bannerets befolkning var på 144 093 innbyggere i 1999.

Djengis Khan

Ejin Horo er kjent for Djengis Khan-mausoleet. Mongoler i Kina har valfartet til mausoleet i lange tider, særlig i forbindelse med den årvisse naadamfesten.
Det antas blant forskere at mausoleet er en kenotaf, slik at det ikke inneholder noen levninger etter Djengis Khan. Det antas at han døde og ble gravlagt et sted nord i dagens Mongolia.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Worth County (Iowa)

Navn

Fylket er oppkalt etter offiseren William J. Worth.
Vidar Schanche

Utdannelse og jobb

Schanche har master i jazz fra Leeds College of Music (2006), utdannelse i jazzimprovisasjon og komposisjon ved Rogaland musikkonservatorium. Etter å ha bodd og studert i Leeds i tre år, reiste han tilbake til Stavanger i 2003 for å jobbe som gitarlærer ved Stavanger Kulturskole, samt være utøvende frilansmusiker.
Hondacasene

Hondacasene var to caser kalt, Honda A og Honda B, som beskrev hvordan Honda tok seg inn i det amerikanske motorsykkelmarkedet på 1960 tallet. Honda A var basert på en rapport fra Boston Consulting Group fra 1975 som hyllet Honda som strategiske mestere for å ha tatt over markedet fra de etablerte motorsykkelprodusentene som blant annet bestod av Harley Davidson. Honda B caset ble utarbeidet basert på intervjuer med ledelsen i Honda, blant annet de som grunnla det første Honda kontoret i USA. Honda B viste at suksessen til Honda i det amerikanske markedet i stor grad var tilfeldigheter og i liten grad preget av en planlagt strategi. Disse regnes som sentrale case i debatten mellom designskolen og tilhengerne til fremvokst strategi.
Casene ble utarbeidet av Richard Pascale ved Stanford og E. Tatum Christiansen ved Harvard og utgitt i 1983.
Herbern

Herbern er en liten øy, bare ca. 13 da, sørøst for Bygdøy i indre Oslofjord. Øya kalles også Store Herbern, for å skille den fra Lille Herbern like ved. Øya er mindre enn 5 meter høy, og skilt fra Bygdøy med et meget grunt sund.
Store Herbern er i sin helhet vernet som Store Herbern naturreservat, med formål å bevare et tilnærmet urørt naturområde med stor variasjon i strandvegetasjon og flere sjeldne arter.
Knesset

Historie

Knesset ble etablert på en bakketopp vest i Jerusalem i Sheikh Badr-distriktet før den arabisk-israelske krig i 1948. Bygningen ble senere finansiert av James A. de Rothschild som en gave til Staten Israel. Det ble bygd på land leid av den gresk-ortodokse kirken i Jerusalem.
Før konstruksjonen av den permanente bygningen hadde Knesset, regjeringen, samlet seg i Den jødiske agendas bygninger i Jerusalem, Kessem kino-bygning i Tel Aviv og Froumine-bygningen i Jerusalem.
Iron Man 3

Om filmen

Filmen er en oppfølger til suksessene Iron Man (2008) og Iron Man 2 (2010). Iron Man var også en av superheltene som var med i The Avengers (2012).
Filmen hadde premiere på norske kinoer 26. april 2013.

Handling

Tony Stark (Robert Downey jr.) står overfor en mektig fiende, The Mandarin (Ben Kingsley), når han legger ut på et oppdrag for å finne de ansvarlige for å ødelegge hans private verden. Underveis oppdager han svaret på spørsmålet som har i all hemmelighet hjemsøkt ham: "Gjør mannen drakten eller gjør drakten mannen?"
Lü Ji (maler)

Lü Ji (tradisjonell kinesisk: 呂紀, forenklet kinesisk: 吕纪, pinyin: Lǚ Jì, Wade-Giles: Lü Chi); født ca. (1477 i Ningbo i Kina, ukjent dødsår) var en kinesisk maler som primært drev med fugl-og-blomster-maleri under Ming-dynastiet (1368–1644).
Hans stilnavn var Tingzhen.
Lü holdt seg for det meste til to distinkte presentasjoner. Noen av verkene bruker skinnende klare farger men med tilbakeholdenhet i motivet. Andre er mer blomstrende mewn med dempet tusj- og vannfargebruk.
Saur-revolusjonen

Saur-revolusjonen refererer til det kommunistiske Demokratisk folkeparti sin avsettelse av Mohammed Daoud Khan fra politisk makt i Afghanistan den 27. april 1978 (ifølge muslimsk kalender 8. Safar/Saur). Navnet 'Saur', egentlig safar, refererer til den andre måned i den islamske kalender, og denne måned begynte 21. april.

Historikk

Begravelsen 19. april 1978 for Mir Akbar Khyber, en prominent parchamsk ideolog som hadde blitt myrdet, tjente som et samlingspunkt for afghanske kommunister. Det er anslått at mellom 10 000 og 30 000 mennesker samlet seg for å høre de rystende talene av Noor Mohammad Taraki og Babrak Karmal. Sjokkert av denne demonstrasjonen av kommunistisk samhold, beordret Daoud Khan arrestasjonen av Khalq-lederne, men han reagerte for sent. Det tok ham en uke å arrestere Taraki og Amin var såvidt plassert i husarrest. Ifølge senere Khalq-dokumentasjon, sendte Amin komplette ordrer for kuppet fra sitt hjem mens det var under bevæpnet vakthold ved hjelp av familiens budbringer. Hæren hadde blitt satt i beredskap 26. april pga et antatt «anti-islamsk» kupp. Flere uten eller med svært løse bånd til Khalq, beveget seg raskt for å hindre sitt eget fall.

Nytt styre

27. april 1978 begynte et statskupp med troppebevegelser på den militære basen ved Kabul internasjonale flyplass, vant sakte grunn i løpet av de neste 24 timene mens opprører bekjempet enheter som fremdeles var lojale med Daoud i og rundt hovedstaden. Mohammed Daoud Khan og mesteparten av hans familie ble skutt i presidentpalasset. 231 år med kongelig og republikansk styre av Ahmed Shah Durrani og hans etterfølgere var slutt og tiden for den kommunistiske Demokratiske republikken Afghanistan hadde begynt.
Afghanistans mest populære avis i kommunist-tiden het Saur-revolusjonens sannhet (persisk: Haqiqat-e Inquilab-e Saur). Den var oppkalt etter revolusjonen. Den ble tatt ut av produksjon etter kommunismens fall i landet i 1992, og da Taliban startet sitt islamistiske diktatur i 1996, ble avisen totalforbudt å eie.
Senior British Open Championship

Senior British Open Championship er en golfturnering for profesjonelle herrespillere over 50 år. Den arrangeres av Royal & Ancient Golf Club of St. Andrews og ble første gang spilt i 1987. Turneringen har offisiell status både på Champions Tour og European Seniors Tour, og ble i 2003 gitt status som major på Champions Tour (dog ikke med tilbakevirkendre kraft).
Snikskyttertropp i Russland

En Snikskyttertropp i Russland (russisk: взвод снайперов eller СТРЕЛКОВЫЙ ВЗВОД (СНАЙПЕРОВ)) er som regel del av motoriserte infanteribrigader i Russland og består av en troppssjef, en nestkommanderende, vognfører-sambandsmann og tre snikskytterlag med pansrede personellkjøretøy. (Totalt 36 soldater). Laget er organisert med tre instruktører-ledere og fire snikskytterpar som igjen består av en skytter og en observatør. Typiske våpen er skarpskytterriflen SVD eller SVD-S. Det skal også være noen våpen av typen VSS Vintorez og noen 12.7 mm OSV-96.
En tropp i 42. motoriserte infanteridivisjon utførte prøver og forsøk med Steyr-Mannlicher SSG 04 i 2008, med dette er ikke standard foreløpig.
Mundelstrup

Mundelstrup er en landsby i Østjylland med 441 innbyggere (2011). Landsbyen ligger mellom Østjyske Motorvei Tilst og Sabro 11 kilometer vest for Aarhus.
Landsbyen ligger i Region Midtjylland og hører under Aarhus kommune. Mundelstrup ligger i Fårup Sogn.
Badedammen

Badedammen ligger i Strømsteinen mellom Verven og Badehusgata i Stavanger. Badedammen er byens eldste badeplass med en lang historie. I 1849 står det i bystyreforhandlingene at Badedammen har vært brukt som badested i «umindelige tider».
Det har stått mye strid om Badedammen. Ved flere anledninger ble det foreslått å fylle igjen dammen, også kalt «Lusapytten» og «Strømsteinshålå». Men gang på gang protesterte folk. Badedammen var nemlig et yndet badested og en herlig tumleplass for barna i strøket. Arbeidsfolk i fabrikkene i området satte også pris på å ta en dukkert her på varme sommerdager.
Lærerne ved skolene i bydelen forsvarte Badedammen fordi det var en utmerket plass for svømmeopplæring. Her, midt mellom røyken fra hermetikkfabrikkene, var det mange som tok sine første svømmetak og deltok på sine første svømmekonkurranser. Det var ikke uten grunn at elever fra  Johannes skole ofte utmerket seg ved sommerens svømmestevner.
Da Bybrua over til Buøy og Hundvåg skulle bygges, greide ikke planleggerne å unngå Badedammen. Derfor er en av brupilarene plassert midt ute i dammen, som fortsatt består, til glede for beboerne i området. En kampestein ved Badedammen bærer et bronserelieff av Halvor Sivertsen, som takk fra folk i bydelen til den populære svømmeinstruktøren og "Badedammens far".
Badedammen inneholder i dag en liten sandstrand, to brygger, rutsjebane og fast grill. Like ved finnes også toaletter. Totalarealet er noe over 6 dekar, hvorav vannflaten utgjør halvparten.
Kubinka stridsvognmuseum

Kubinka stridsvognmuseum, eller Stridsvognmuséet i Kubinka, er et stort museum for stridsvogner i Russland, beliggende i byen Kubinka, like utenfor Moskva. Muséet har mange berømte stridsvogner fra første verdenskrig, andre verdenskrig og den kalde krigen. Muséet huser også mange unike kjøretøyer, slik som Panzer VIII Maus, Objekt 279 og en Mörser Karl, samt enestående prototyper fra Russland og Tyskland. Muséet har sin bakgrunn i forskningssamlingen til stridsvogntestbasen i Kubinka. De fleste vestlige stridsvognene fra den kalde krigen er krigstroféer fra Midtøsten, Afrika, Vietnam og Latin-Amerika, som ble sendt sent til stridsvogntestbasen for å testes for svakheter.
Fra august til oktober i 2007, fortalte muséets nettsted at det var stengt for utenlandske besøkende etter ordre fra militæret.
Kagge Forlag

Kagge Forlag ble startet av Erling Kagge i 1996, inntil 2000 under navnet Familievennen AS. 
Han eier selv 88 prosent av forlaget, mens Arne Hjeltnes, Toppen Bech og Are Herrem eier de resterende tolv prosent. I 2013 var omsetningen på ca. 69 millioner NOK. Forlaget har 33 ansatte.
SCE Studio Liverpool

SCE Studio Liverpool (opprinnelig stiftet som Psygnosis i 1984) var en videospillutvikler med hovedkontor på Wavertree Technology Park i Liverpool i England. Det var en del av Sony Computer Entertainment Worldwide Studios. Selskapet var et heleid datterselskap av Sony Computer Entertainment. Det ble lagt ned i 2012.
Clancy Mac Rugg

Idrettskarriere

Rugg deltok i De europeiske småstatslekene 2019, der Luxembourg kom på andreplass, bak Montenegro.
Hodejegerne (roman)

Hodejegerne er en kriminalroman av Jo Nesbø. Den kom ut i 2008 på forlaget Aschehoug og fikk terningkast 5 av VG. Boka er på 239 sider.

Filmatisering

I 2011 kom filmen ut med Aksel Hennie i hovedrollen. Bokas rettigheter er donert til Harry Hole-stiftelsen, som arbeider for å gi barn i utviklingsland grunnleggende lese- og skriveferdigheter. Dermed vil alle inntekter filmen genererer tilfalle stiftelsen. Hodejegerne hadde premiere 26. august 2011.
Det skal også komme en amerikansk filmatisering.